Липец (археолошки локалитети) - Википедија

# Липец (археолошки локалитети)

### Од Википедија, слободна енциклопедија

археологија: (портал, проект)

- Бели, населба од римското време. На 1 км западно од селото, во подножјето на Плачковица, во нивата на Б. Апостолов се гледаат остатоци од населба, и тоа фрагменти од керамички садови, питоси и градежен материјал.
- Градиште, градиште од доцноантичкото време. На едно зарамнето плато со површина од 80 џ 50 м, сместено на падините на Плачковица, оддалечено 2 км југозападно од селото, се среќаваат остатоци од градиште.
- Иловица, населба од римското време. Западно од селото, при обработувањето на земјата жителите откриле темели од повеќе објекти. Денес, на површината се гледаат фрагменти од керамички садови, а од градежен материјал покривни ќерамиди, кршен камен и варов малтер.
- Свети Спас, населба и некропола од римското време. Во непосредната близина на црквата Св. Спас, која е на 300 м јужно од селото, се забележуваат остатоци од кршен камен и кал и покривни ќерамиди. Постојат индиции и за постоење на некропола.
- Црквенец, населба и могила од римското време. Од левата и десната страна на долот Црквенец се среќаваат многу фрагменти од керамички садови, а се гледаат и темели од неколку објекти. Според кажувањето на А. Петров, биле пронајдени голем број монети кои не се зачувани. На северниот крај на локалитетот се наоѓа помала могила со пречник во основата од 8 м и височина од 1,5 м.
- Чукарки, некропола од железното време  тумули. На 2 км северозападно од селото, на зарамнето плато се наоѓаат 11 тумули.

## [уреди] Литература

- Археолошка карта на Република Македонија, Том 2, 1996, издание на МАНУ, Скопје, Македонија.

Преземено од "http://mk.wikipedia.org../../../%D0%BB/%D0%B8/%D0%BF/%D0%9B%D0%B8%D0%BF%D0%B5%D1%86_%28%D0%B0%D1%80%D1%85%D0%B5%D0%BE%D0%BB%D0%BE%D1%88%D0%BA%D0%B8_%D0%BB%D0%BE%D0%BA%D0%B0%D0%BB%D0%B8%D1%82%D0%B5%D1%82%D0%B8%29.html"

Категорија: Листи на археолошки локалитети (Република Македонија)

##### Views

- Статија
- Разговор
- Тековна верзија

##### Пребарај